গত ১২ জুন থেকে শুর হওয়া ভয়াবহ পাহাড়ি ঢলে সৃষ্ট প্লাবনে মৌলভীবাজারের যোগাযোগ ব্যবস্থা প্রায় অচল হয়ে গিয়েছিল। মৌলভীবাজার সদরের সঙ্গে সিলেট ও জেলার ৪ উপজেলার সড়ক যোগাযোগ ৩ দিন বন্ধ ছিল। পানি নেমে যাওয়ায় এখন বেরিয়ে আসছে ক্ষয়ক্ষতির চিহ্ন। এখনো পৌর শহরের সেন্ট্রাল রোডটি ঝুঁকিপূর্ণ হওয়াতে সেদিকে যান চলাচল বন্ধ রাখা হয়েছে। এছাড়া বন্যা কবলিত ৪ উপজেলার ৩০টি ইউনিয়নের বেশিরভাগ রাস্তাঘাট ক্ষতিগ্রস্ত হয়েছে। সেগুলো মেরামত করে কোনোরকম যোগাযোগ সচল রাখা হয়েছে। তবে বন্যা পরবর্তী সময়ে সড়কের বেহাল দশা হওয়াতে দুর্ভোগে পড়েছেন মানুষ।